**XVII starptautiskais pavasara džeza mūzikas festivāls JAZZ JOY SPRING 2023**

**21. aprīlis (piektdiena)**

**Plkst. 18.00 – Vienības nama koncertzālē**

**DŽEZA JUNIORU KONCERTS**

**Daugavpils Iespēju vidusskolas JAUNIEŠU ORĶESTRIS**, diriģents Arnolds GRĪNBERTS

**Obermenzingeres Ģimnāzijas (Obermenzinger Gymnasium) JAUNIEŠU ORĶESTRIS (Minhene, Vācija)**, orķestra vadītājs Verners GEBHARDS (Werner Gebhardt)

**Vienības nama DŽEZA VOKĀLĀ STUDIJA**, vadītāja Irina GRĪNBERTE

Soliste Marina BAŽENOVA

**Obermenzingeres Ģimnāzijas (Obermenzinger Gymnasium) Jauniešu orķestra pedagogu sastāvs (Minhene, Vācija) un Profesionālais pūtēju orķestris DAUGAVA**, diriģents Arnolds GRĪNBERTS

Solisti:

Verners GEBHARDS (Werner Gebhardt) – tenorsaksofons

Harijs LOIBLS (Harry Loibl) – trombons

Jānis GRĪNBERTS – altsaksofons

Fēlikss ECKE (Felix Ecke) – trompete

Mihaels ŠREINERS (Michael Schreiner) – sitaminstrumenti

Albrehts HAMPE (Albrehch Hampe) – flauta

Jurijs MURNIKOVS (tenorsaksofons)

Marats ZALETILO (trombons)

Jurijs IVANOVS (trompete)

*Ieeja bez maksas*

**27. aprīlis (ceturtdiena)**

***Plkst. 18.00 – Vienības nama koncertzālē***

**LAUKU IELAS DIKSILENDS (Rīga)**

Jānis UNGURS – vadītājs, taustiņinstrumenti

Inga KRASMANE – vokāls

Jurģis ZARIŅŠ – basģitāra

Gundars LEITIS – bandžo

Edijs EVERSS – klarnete

Egils SKETRIS – trombons

Gints STEPĀNOVS – trompete

Andris ROZĪTIS – sitamie instrumenti

***“Lauku ielas diksilends”*** *dibināts 1983. gadā un tas aktīvi darbojās līdz 1991. gadam. Tā dibinātājs un vadītājs bija trompetists Jānis Ungurs. Diksilendam bija aktīva koncertdarbība un regulāri piedalījās dažādos džeza festivālos: ieskaitot 1. Baltijas diksilendu festivālu Palangā 1991. gadā. Diksilendā muzicējuši sava aroda meistari kā: Ivars Mazurs (klavieres), Pēteris Goldbergs (saksofons), Jānis Žukovskis (trombons), Zigmunds Žukovsis (bass), Roberts Zīle (bandžo), Olafs Šlesers (klavieres, vokāls), Dainis Ozols (bass), vokālistes: Mārite Veisberga, Inese Greste, Antonija Dombrovska.*

*2017. gadā diksilends atdzima.*

*Piedalījies Starptautiskajā diksilendu mūzikas festivālā Umurgā 2017. un 2018. gadā, Saulkrastu džeza festivālā 2018, kā arī citos muzikālos pasākumos.*

***Plkst. 19.15 – Vienības nama koncertzālē***

**Džeza kvartets BAIGI BRĪNUMI (Rīga)**

Artjoms SARVI – klavieres

Viktors STANKEVIČS – kontrabass

Ivars BRĪNUMS – vijole

Raitis ZAPACKIS – vokāls

***“Baigie brīnumi”*** *ir jauns muzikāls projekts, kurā satikušies jauni un talantīgi mūziķi. Vijolnieks Ivars Brīnums un kontrabasists Viktors Stankevičs ir pabeiguši Latvijas Mūzikas akadēmijas maģistratūru un šobrīd strādā kamerorķestrī “Sinfonietta Rīga” un "Latvijas Nacionālajā Simfoniskajā orķestrī". Paralēli šim darbam viņi ir pieprasīti dažādos akadēmiskās mūzikas projektos Latvijā un ārpus tās. Pianists Artjoms Sarvi arī ir Latvijas Mūzikas akadēmijas džeza nodaļas absolvents un viens no talantīgākajiem jaunajiem džeza pianistiem. Kolektīva repertuārā ir džeza un tango mūzika, turklāt ansamblis cenšas izcelt un parādīt dažādu pasaulē slavenu mūziķu un komponistu skaņdarbus. Vērts arī atzīmēt, ka, akadēmiskiem mūziķiem satiekoties ar džeza mūziķi, spēlējot vienā ansamblī, veidojas savdabīgā muzikālā sajūtu noskaņa. Solists – Raitis Zapackis. Raitis nodarbojas ar ļoti daudz un dažādām lietām – darbs televīzijā, jau vairāk kā 25 gadus, darbs radio vairāk kā 20 gadus, koncertu vadīšana, reklāmu ierunāšana, dziedāšana, būšana uz skatuves. Tas arī ir viens no Raita aicinājumiem. Un kā pats Raitis saka: “Man tas patīk nevis tāpēc, ka var iegūt publikas atzinību vai novērtējumu, bet tāpēc, ka ir prieks dot un iepriecināt, kā arī ļaut cilvēkiem justies labāk.”*

*Biļetes: Vienības nama koncertzāles kasē darba dienās plkst. 16.30-18.30 un “Biļešu paradīzē”. Cena 5.00 euro* *(divi koncerti)*

**Plkst. 20.30 – Vienības nama kafejnīcā**

**JAM SESSION**

**Arnolda GRĪNBERTA DŽEZA KVINTETS un festivāla mūziķi**

*Biļetes: Vienības nama koncertzāles kasē darba dienās plkst. 16.30 – 18.30. Cena 5.00 euro*

**28. aprīlis (piektdiena)**

***Plkst. 18.00 – Vienības nama koncertzālē***

**Džeza vokālā grupa JAZZ ISLAND (Viļņa, Lietuva)**, vadītājs Arturas NOVIKAS

***“Jazz Island”*** *ir profesionāla polifoniska a cappella grupa, kas izpilda dažādu žanru mūziku. Grupas vadītājs Arturas Novikas. Labai mūzikai nav žanra ierobežojumu, tādēļ “Jazz Island” izpildījumā vienādi izcili skan tautiskā mūzika, klasiskā mūzika, mūsdienu populāri skaņdarbi, džeza mūzika un popmūzikas hīti. Grupas radošajā tēlā un izpildījuma profesionalitātē ieguldīts milzīgs izglītības darbs un tas ir atzīmēts ar Lietuvas valsts un starptautiskiem apbalvojumiem, tādiem, kā “Labākā vokālā grupa Lietuvā”, Aukso paukštė (Zelta putns) un Lietuvas Mūziķu savienības apbalvojums Auksinis diskas (Zelta disks). 2014. gadā “Jazz Island” izcīnīja zelta medaļu Pasaules koru olimpiādē Džeza mūzikas kategorijā.*

***Plkst. 19.15 – Vienības nama koncertzālē***

**Profesionālais pūtēju orķestris DAUGAVA**, diriģents Arnolds GRĪNBERTS

Soliste Inga BĒRZIŅA

***Profesionālais pūtēju orķestris „Daugava”*** *ir dibināts 1985. gadā diriģenta Raimonda Igolnieka vadībā. No 2008. gada to vada diriģents Arnolds Grīnberts. Pūtēju orķestri „Daugava” veido profesionāli mūziķi, kuri ar daudzveidīgām koncertprogrammām papildina visdažādākos pasākumus. Orķestra repertuāru veido klasiskās, tautas un džeza mūzikas skaņdarbi, populārās mūzikas skaņdarbi, fragmenti no pasaulslaveniem mūzikliem un Latvijas komponistu skaņdarbi. Mobilākā sastāvā kopā ar solistiem orķestris spēlē arī deju vakaros. Pūtēju orķestris „Daugava” ir Daugavpils pilsētas svētku, Lāčplēša dienas un daudzu citu pilsētas, novada un valsts mēroga pasākumu neatņemama sastāvdaļa. Orķestra diriģents Arnolds Grīnberts ir džeza mūzikas festivāla JAZZ JOY SPRING ilggadējas mākslinieciskais vadītājs. Orķestrim ir izveidojusies cieša sadarbība ar Latvijā populāriem solistiem: Ilonu Bageli, Daini Skuteli, Andri Baltaci, Ingu Bērziņu, Vjačeslavu Mitrohinu, Keiko MCNAMARA (Japāna), Rūta Dūduma-Ķirse(Latvija)…*

*Biļetes: Vienības nama koncertzāles kasē darba dienās plkst. 16.30-18.30 un “Biļešu paradīzē”. Cena 5.00 euro (divi koncerti)*

XVII Starptautisko pavasara džeza mūzikas festivālu „Jazz Joy Spring 2023” rīko un atbalsta:

Daugavpils valstspilsētas pašvaldības Kultūras pārvalde, Daugavpils valstspilsētas pašvaldības iestāde “Vienības nams”. Atbalsta: Daugavpils valstspilsētas pašvaldība, Džeza mūzikas un mākslas attīstības centrs.

Informējam, ka festivāla pasākumi tiek fotografēti un filmēti publicitātes un vēsturiskām vajadzībām.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija: [www.daugavpils.lv](http://www.daugavpils.lv), [www.vienibasnams.lv](http://www.vienibasnams.lv), [www.jazzjoyspring.lv](http://www.jazzjoyspring.lv)